వినయ్ కుమార్ (క్రికెటర్)

వినయ్ కుమార్ (జననం: ఫిబ్రవరి 12, 1984) ఒక భారతీయ మాజీ క్రికెటర్, క్రికెట్ వ్యాఖ్యాత. ఇతను టెస్ట్, వన్డే ఇంటర్నేషనల్, ట్వంటీ20 స్థాయిలలో భారతదేశానికి ప్రాతినిధ్యం వహించారు. అతను కుడిచేతి మీడియం ఫాస్ట్ బౌలర్.అతను దేశవాళీ క్రికెట్‌లో కర్ణాటక తరపున ఆడారు. ఇండియన్ ప్రీమియర్ లీగ్ (ఐపీఎల్) లో రాయల్ ఛాలెంజర్స్ బెంగళూరు, ముంబై ఇండియన్స్, కోల్‌కతా నైట్ రైడర్స్ జట్లకు ప్రాతినిధ్యం వహించారు. 2013–14 , 2014–15 సీజన్‌లలో కర్ణాటకకు వరుసగా రెండు రంజీ ట్రోఫీ టైటిల్స్‌ను అందించడంలో కెప్టెన్‌గా కీలక పాత్ర పోషించాడు. నవంబర్ 2018లో, అతను రంజీ ట్రోఫీలో తన 100వ మ్యాచ్ ఆడాడు. ఆగస్టు 2019లో, 2019–20 రంజీ ట్రోఫీ సీజన్‌కు ముందు కర్ణాటక నుండి పుదుచ్చేరికి మారారు. టోర్నమెంట్ మొదటి రౌండ్ మ్యాచ్‌లలో, అతను రంజీ ట్రోఫీలో తన 400వ వికెట్ తీసుకున్నాడు. ఫిబ్రవరి 2021లో, కుమార్ క్రికెట్ యొక్క అన్ని ఫార్మాట్ల నుండి రిటైర్మెంట్ ప్రకటించాడు. భారతదేశంతో, అతను 2013 ఐసీసీ ఛాంపియన్స్ ట్రోఫీ గెలిచిన జట్టులో సభ్యుడిగా ఉన్నారు.

 వ్యక్తిగత జీవితం 
వినయ్ కుమార్ 12 ఫిబ్రవరి 1984న కర్ణాటకలోని దావణగెరెలో జన్మించారు. అతను ఎ.ఆర్.జి. ఆర్ట్స్ అండ్ కామర్స్ కాలేజ్ నుండి బాచిలర్ ఆఫ్ కామర్స్ డిగ్రీ పొందకముందు దావణగెరెలోని ప్రభుత్వ పాఠశాలలో చదువుకున్నారు. వినయ్ కుమార్ 29 నవంబర్ 2013న రిచా సింగ్‌ను వివాహం చేసుకున్నారు. వినయ్ కుమార్, రిచా సింగ్ దంపతులకు 23 జూన్ 2022న ఒక పాప జన్మించింది.

 ప్రారంభ కెరీర్ (2004–2010) 
వినయ్ కుమార్ 2004–05 సీజన్‌లో కర్ణాటక రంజీ ట్రోఫీ జట్టుకు ఎంపికయ్యారు, బెంగాల్‌పై అరంగేట్రం చేశారు. 2007–08 సీజన్‌లో 18.52 సగటుతో 40 వికెట్లు తీసి రంజీ ట్రోఫీలో అత్యధిక వికెట్లు తీసిన రెండవ బౌలర్‌గా నిలిచారు. 2008లో జరిగిన ప్రారంభ ఇండియన్ ప్రీమియర్ లీగ్ (IPL) కోసం రాయల్ ఛాలెంజర్స్ బెంగళూరు అతనిని ఎంపిక చేసుకుంది. అతన్ని ప్రేమగా "దావణగెరె ఎక్స్‌ప్రెస్" అని పిలుస్తారు.

 మూలాలు 

 బాహ్య లింకులు 


వర్గం:పాండిచ్చేరి క్రికెట్ క్రీడాకారులు
వర్గం:ఇండియా బ్లూ క్రికెట్ క్రీడాకారులు
వర్గం:ఇండియా రెడ్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:సౌత్ జోన్ క్రికెట్ క్రీడాకారులు
వర్గం:కర్ణాటక క్రికెట్ క్రీడాకారులు
వర్గం:1984 జననాలు
వర్గం:భారతీయ క్రికెట్ క్రీడాకారులు